
	      ÁFORM UM LAGASETNINGU
          – sbr. samþykkt ríkisstjórnar frá 10. mars 2017, 1.-4.  gr.

	Málsheiti og nr.
	 UH23060249 Frv. á 154. þingi – Frumvarp til laga um breytingar á ýmsum lögum sem varða leyfisveitingar Orkustofnunar (þjónustugjöld)

	Ráðuneyti /verkefnisstjóri
	 Umhverfis-, orku- og loftslagsráðuneytið
	Innleiðing EES-gerðar?
	☐ Já
☒ Nei

	Dags.
	 4.10.2023


	A. Úrlausnarefni

	Forsaga máls og tilefni
Helstu lagabálkar auðlindanýtingar sem Orkustofnun starfar eftir, lög nr. 73/1990 um eignarrétt íslenska ríkisins að auðlindum hafsbotnsins (hafsbotnslög), lög nr. 57/1998 um rannsóknir og nýtingu á auðlindum í jörðu (auðlindalög), raforkulög nr. 65/2003 og vatnalög nr. 15/1923, eru að stofni til frá þeim tíma er ráðherra var leyfisveitandi. Við yfirfærslu leyfisveitinga til Orkustofnunar, sbr. lög nr. 131/2011, 132/2011 og 10/2012, var það víðast hvar framkvæmt með einfaldri textabreytingu: „í stað [...]ráðherra í [...] gr. kemur (í viðeigandi beygingarfalli): Orkustofnun.“ Að öðru leyti er ákvæðum laganna ekki breytt og sjaldnast fjallað sértækt um málsmeðferð eða ferli leyfisveitinga né er þar að finna ákvæði um eftirlit með framkvæmd leyfa. Á þeim rúmum áratug sem liðinn er frá yfirfærslu leyfisveitinga hafa engar uppfærslur verið gerðar á þessum ákvæðum í lögunum. Þá eru ákvæði um gjaldtöku vegna leyfisveitinga og fyrir eftirliti víðast hvar veik, ef einhver er yfirleitt að finna.  
Frá þessum tíma hafa umsvif verkefna og þróun í stjórnsýslu auðlindanýtingar verið með þeim hætti að kröfur til leyfisveitenda og eftirlitsaðila hafa aukist, hvort sem heldur er frá umsækjendum, hagaðilum og vegna aukinnar meðvitundar og þátttöku almennings. 
Nú er svo komið að Orkustofnun hefur ekki þau verkfæri sem stofnunin þarf til að sinna þeim auknu verkefnum sem á hennar borð hafa komið. Þá hefur og þróun stjórnsýslu hins opinbera verið með þeim hætti að viðkomandi hagaðilar og eftirlitsþegar greiða fyrir þá þjónustu sem þeim er veitt hverju sinni.
Að mati ráðuneytis er brýnt að framangreind lög feli í sér lagastoð fyrir heimild Orkustofnunar til töku þjónustugjalda vegna vinnu við leyfisumsóknir vegna auðlindanýtingar, útgáfu leyfa og eftirlits með þeim.
Hvert er úrlausnarefnið? 
Að tryggja að Orkustofnun hafi lagaheimild til töku þjónustugjalda vegna vinnu við leyfisumsóknir vegna auðlindanýtingar, útgáfu leyfa og eftirlits með þeim og með því tryggja fjármögnun þessara verkefna.
Að hvaða marki duga gildandi lög og reglur ekki til? 
Í ákvæðum laga þeirra er leyfisveitingar Orkustofnunar til auðlindanýtingar byggja á er lítið fjallað um málsmeðferð eða ferli leyfisveitinga. Þá eru ákvæði um gjaldtöku ýmist ófullnægjandi eða þeim ekki fyrir að fara. Af því leiðir að fjármögnun leyfisveitingar og lögbundins eftirlits með auðlindanýtingu, á verkefnasviði Orkustofnunar, hefur öll verið á grundvelli fjárframlaga ríkisins til Orkustofnunar. Sú fjármögnun dugar ekki til að Orkustofnun geti sinnt sínu lögbundna hlutverki, illfært er að bregðast við aukningu umsvifa og málsmeðferðartími er almennt of langur.  

	B. Markmið 

	Stefna hins opinbera á viðkomandi málefnasviði/málaflokki
Samkvæmt orkustefnu fyrir Ísland skulu leyfisferli fyrir nýtingu orku vera gagnsæ, einföld og skilvirk.
Sjálfbærni og gagnsæi eru meðal grunngilda laga um opinber fjármál.
Markmið sem að er stefnt með lagasetningu í ljósi úrlausnarefnis og stefnu stjórnvalda
Með því að taka gjald í samræmi við veitta þjónustu er stuðlað að gagnsærra ferli leyfisveitinga. Jafnframt hefur Orkustofnun þá tök á að bæta þjónustu við umsækjendur, þ.m.t. með styttri afgreiðslutíma erinda sem stofnuninni berast. Að auki myndast sjálfstæður hvati fyrir leyfisumsækjendur til að búa um umsóknir sínar með fullnægjandi hætti.


	C. Leiðir

	Ekkert aðhafst  - hvaða afleiðingar hefði það? 
Áfram væru fyrir hendi veikar heimildir til gjaldtöku vegna leyfisveitinga Orkustofnunar  vegna auðlindanýtingar, útgáfu leyfa og eftirlits með þeim.
Önnur úrræði en lagasetning sem metin hafa verið
Á ekki við. Gjaldtaka verður að byggja á lagastoð.
Mögulegar leiðir við lagasetningu
Orkustofnun hefur vakið athygli ráðuneytisins á mikilvægi þess að ráðist verði í heildarendurskoðun á lagabálkum auðlindanýtingar í því í því skyni að uppfæra ákvæði um leyfisveitingar og eftirlit, tryggja réttindi umsækjenda og með það að markmiði að tryggja hagkvæma nýtingu auðlinda með umhverfissjónarmið og viðmið um sjálfbæra nýtingu í huga.

Þá má nálgast viðfangsefnið með afmarkaðri hætti til að tryggja stofnuninni heimild til töku þjónustugjalda.

	D. Hvaða leið er áformuð og hvers vegna?

	Stutt lýsing á þeirri leið sem áformuð er og rökstuðningur fyrir henni
Að mati ráðuneytisins er áríðandi að tryggja Orkustofnun fullnægjandi heimildir til töku þjónustugjalda vegna leyfisveitinga og eftirlits. Er því ekki áformað að ráðast í heildarendurskoðun á lagaumhverfi auðlindanýtingar að sinni. Áformað að leggja til þær afmörkuðu breytingar sem nauðsynlegar eru til að tryggja Orkustofnun lagastoð við töku þjónustugjalda vegna leyfa til auðlindanýtingar og eftirlits.
Helstu fyrirhuguðu breytingar á gildandi lögum og reglum, hvort heldur bætt er við eða fellt brott 
Meðal breytinga sem fyrirhugaðar er:
breytingu á 33. gr. raforkulaga nr. 56/2003
nýtt ákvæði í lög nr. 57/1998 um rannsóknir og nýtingu auðlinda í jörðu 
nýtt ákvæði í lög nr. 73/1990 um eignarrétt íslenska ríkisins að auðlindum hafsbotnsins.
Auk framangreindra ákvæða eru líkur á því að lagðar verði til breytingar á fleiri lagabálkum að því er verða gjaldtöku Orkustofnunar.


	E. Samræmi við stjórnarskrá og þjóðarétt – aðrar grundvallarspurningar

	Koma áformin inn á svið stjórnarskrár og þjóðréttarskuldbindinga? 
Samkvæmt 40. gr. stjórnarskrár má engan skatt leggja né breyta né taka af nema með lögum. Þá tryggir 72. gr. stjórnarskrárinnar vernd eignarréttar.
Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu? 
nei
Er önnur grundvallarlöggjöf sem taka þarf tillit til?
nei  

	F. Samráð

	Hverjir eru helstu hagsmunaaðilar? 
Umsækjendur um leyfi til auðlindanýtingar og aðrir rekstraraðilar sem afla þurfa leyfa Orkustofnunar. Þeir aðilar eru meðal annars orkuvinnslufyrirtæki, sveitarfélög, hitaveitur, vatnsveitur og nýtendur grunnvats, þar með talin fiskeldisfyrirtæki, og aðilar sem hagnýta auðlindir hafsbotnsins. .  
Er skörun við stjórnarmálefni annarra ráðuneyta?
Nei. 
Samráð sem þegar hefur farið fram
Ráðuneytið hefur átt samráð við Orkustofnun.
Fyrirhugað samráð 
Birting þessara áforma í opnu samráði.
Frekari samráð við Orkustofnun.

	G. Mat á áhrifum þeirrar leiðar sem áformuð er 

	Niðurstaða frummats á áhrifum, sbr. fylgiskjal
Með því að taka gjald í samræmi við veitta þjónustu er stuðlað að gagnsærra ferli. Jafnframt hefur Orkustofnun þá tök á að bæta þjónustu við umsækjendur, þ.m.t. með styttri afgreiðslutíma erinda sem stofnuninni berast. Einnig er stuðlað að því að fjáheimildum stofnunarinnar sé að öðru leyti varið með gagnsærri og fyrirsjáanlegri hætti.

	H. Næstu skref, innleiðing

	Hefur verið gerð verkefnisáætlun fyrir frumvarpssmíðina? 
Nei.
Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?
Ekki er talin þörf á sérstökum undirbúnings- eða aðlögunartíma.
Hvaða forsendur þurfa að vera fyrir hendi til að lagasetning beri árangur?
Á ekki við 
Mælikvarðar á árangur og útkomu
Styttri málmeðferðartími umsókna um rannsóknar- og nýtingarleyfi. Skilvirkara eftirlit með auðlindanýtingu.Fjármögnun verkefna í samræmi við umfang.
Hefur verið hugað að því að afla gagna til að meta árangur þegar þar að kemur? 

	I. Annað

	 

	J. Fylgiskjöl

	Mat á áhrifum lagasetningar – Frummat, sbr. eyðublað
Önnur fylgiskjöl eftir atvikum

